
        Nr. 8283 / 17.08.2023
REFERAT DE APROBARE
la proiectul de hotărâre privind aderarea și includerea Comunei Pârscov în parteneriatul LEADER Grup de Acțiune Locală ( GAL ) ‘’Colinele Buzăului’’pentru implementarea SDL cu finanțare prin PS 2023-2027

Proiectul de hotărâre iniţiat are în vedere includerea teritoriului Comunei Pârscov, dar și aderarea, susținerea și participarea Comunei Pârscov în parteneriatul LEADER Grup de Acțiune locală – Colinele Buzăului, pentru implementarea Strategiei de Dezvoltare Locală cu finanțare prin Planul Strategic 2023-2027.

Aderarea și includerea Comunei Pârscov în parteneriatul LEADER Grup de Acțiune locală – Colinele Buzăului pentru implementarea SDL cu finanțare prin PS 2023-2027, este necesară și oportună, constituind un aport pentru dezvoltarea colectivității.


Grupurile de Acțiune Locală sunt entități ce reprezintă parteneriate publice-private, constituite din reprezentanți ai sectorului public, privat și civil, desemnați dintr-un teritoriu omogen, care vor trebui să îndeplinească o serie de cerințe privind componența, teritoriul acoperit și care vor implementa o strategie integrată pentru dezvoltarea teritoriului.


LEADER este o inițiativă colectivă europeană pentru sprijinirea comunităților rurale în vederea îmbunătățirii calității vieții și a prosperității economice a zonei locale.

Abordarea LEADER reprezintă o modalitate ce permite actorilor locali organizarea în scopul de a determina nevoile zonei din care provin și de a contribui la dezvoltarea teritorială din punct de vedere economic, demografic, educațional, cultural etc., prin intermediul unei strategii de dezvoltare elaborată și implementată local.


Acțiunile finanțate prin abordarea LEADER presupun acțiuni integrate, coerente, ce conduc la diversificarea și dezvoltarea economiei rurale în folosul comunităților.

Pentru aceste motive, propun adoptarea proiectului de hotărâre în forma prezentată.

Primar,
Daniel MIHAI
